Ավենյու 5

«Ավենյու 5» (), գիտական ֆանտաստիկա ժանրում կատակերգական հեռուստասերիալ, որի հեղինակը Արմանդո Իանուչին է։ Այն լույս է տեսել 2020 թվականի հունվարի 19-ին HBO-ում։ Սերիալի գլխավոր դերերում են Հյու Լորին և Ջոշ Գադը, որոնք կատարում են «Ավնյու 5» միջմոլորոկային կրուիզ տիեզերանավի կապիտանի և սեփականատերի դերերը համապատասխանաբար։ 2020 թվականի փետրվարին HBO-ն երկարաձգել է հեռուստասերիալը մինչև երկրորդ եթերաշրջան։

Նախադրյալ 
«Ավենյու 5»-ը նկարագրվել է որպես «ստեղծված ապագայում՝ մեծ մասամբ տիեզերքում»։ «Ավենյու 5» միջմոլորակային տիեզերանավում համակարգերի զանգվածային անսարքությունն ուղարկում է նավն այլ ուղղությամբ։ Ըստ հաշվարկների՝ նավին երեք տարի է պահանջվելու Երկիր վերադառնալու համար, և նրանք ունեն պաշարներ, որոնք բավարար են միայն բազմաթիվ ուղևորներին կերակրելու համար՝ ենթադրյալ ութշաբաթյա ուղևորության ընթացքում, «Ավենյու 5»-ի անձնակազմը ստիպված է լինելու պայքարել կարգուկանոնի պահպանման և նավի բարեհաջող վերադարձի համար։

Դերասանական կազմ և կերպարներ

Գլխավոր դերերում 

 Հյու Լորին որպես Ռայան Քլարկ՝ Ավենյու 5-ի կապիտան
 Ջոշ Գադը որպես Հերման Ջադ՝  Ավենյու 5-ի միլիարդատեր հիմնադիր
 Զաք Վուդսը որպես Մեթ Սթենսեր՝ Ավենյու 5-ի հաճախորդների հարաբերություններ
 Ռեբեկա Ֆրոնթը որպես Քարեն Քելի՝ Ավենյու 5-ի ուղևոր
 Սյուզի Նակամուրան որպես Իրիս Կիմուրա՝ Ավենյու 5-ի համատեղ սեփականատեր
 Լենորա Քրիչլոուն որպես Բիլի ՄաքԻվոյ՝ Ավենյու 5-ի երկրորդ ինժեներ
 Նիկի Ամուկա-Բըրդը որպես Ռեյվ Մալքեիր՝ Ավենյու 5-ի թռիչքների վարչության պետ
 Իթան Ֆիլիփսը որպես Սփայք Մարթին՝ Ավենյու 5-ի նախկին տիեզերանավ, իսկ այժմ ազատամիտ ալկոհոլիկ

Երկրորդական դերերում 

Հիմեշ Պաթելը որպես Ջորդան Հաթվալ՝ ստենդ ափ կատակերգու, ով 8 շաբաթների ընթացքում ապրում է Ավենյու 5-ում
 Ջեսիքա Սթ․ Քլեյլրը որպես Միա՝ ուղևոր և Դաուգի կին
 Քայլ Բորնհայմերը որպես Դոուգ՝ ուղևոր և Միայի ամուսին
 Էնդի Բաքլին որպես Ֆրենք՝ ուղևոր և Քարենի ամուսին
 Մեթյու Բիարդը որպես Ալան Լյուիս՝ Ռեյվի օգնականը Երկրում
 Դեյսի Մեյ Քուփերը որպես Սարահ՝ կամուրջի անձնակազմից
 Ադամ Փալսոնը որպես Մադս՝ կամուրջի անձնակազմից
 Ջուլի Դրայը որպես Նադիա՝ կամուրջի անձնակազմից
 Նիլ Քեյսին որպես Սայրուս՝ ինժեներ։

Արտադրություն

Զարգացում 
2017 թվականի սեպտեմբերի 25-ին հայտարարվել է, որ HBO-ն նոր կատակերգական սերիալի պիլոտ է պատվիրել, որը պատրաստվել է Արմանդո Իանուչիի կողմից, ով նաև ընտրվել է, որպես հեղինակ և գործադիր պրոդյուսեր։ Որպես լրացում պիլոտի պատվերին, ցանցը նաև պատվիրել է սցենարներ։ 2020 թվականի փետրվարի 13-ին սերիալը երկարաձգվել է մինչև երկրորդ եթերաշրջան։

Քասթինգ 
2018 թվականի օգոստոսին հայտարարվել է, որ Հյու Լորին և Սյուզի Նակամուրան ընտրվել են պիլոտային սերիայի առաջնային դերերի համար։ 2018 թվականի նոյեմբերի 7-ին հայտարարվել է, որ Ռեբեկա Ֆրոնթը միացել է պիլոտային դրվագի դերասանական կազմին ուրիշ առաջնային դերի համար։ 2019 թվականի փետրվարին Զաք Վուդսը, Ջոշ Գադը, Նիկի Ամուկա-Բըրդը և Լենորա Քրիչլոուն ընտրվել են հիմնական դերերի համար։ Հիմեշ Պաթելն միացել է հունիսին։

Նկարահանումներ 
Պիլոտային սերիայի նկարահանումները տեղի են ունեցել Անգլիայի Լոնդոն քաղաքում 2018 թվականին։ Warner Bros. Studios, Leavesden-ում նկարահանումների ժամանակ, հրդեհը վնաս է հասցրել շոուի դրվագներից մեկի նկարահանումներին։

Թողարկում 
Սերիալի պրեմիերան կայացել է 2020 թվականի հունվարի 19-ին։ Նոր Զելանդիայում հեռուստասերիալի դիստրիբյուտորը Sky հեռոսւտատեսային պրովայդերի SOHO2  ալիքն էր և Neon սթրիմինգային ծառայությունը։

Ընդունելություն

Քննադատություն 
Rotten Tomatoes-ում սերիալի առաջին եթերաշրջանն արժանացել է 65% վարկանիշին, որը հիմնվել է 46 հրատարակությունների վրա, կազմելով միջին 6.31/10 գնահատականը։ Metacritic-ում այն ստացել է 100-ից 64 միավոր՝ հիմնված 27 քննադատների ակնարկների վրա, ինչը նշանակում է «ընդհանուր առմամբ դրական արձագանքներ»։

Ծանոթագրություններ

Արտաքին հղումներ 

 
 

2020 հեռուստասերիալներ
Կատակերգական հեռուստասերիալներ
Ամերիկյան կատակերգական հեռուստասերիալներ
Ամերիկյան ֆանտաստիկ հեռուստասերիալներ
HBO-ի բնօրինակ ծրագրեր